laion/Wikipedia-Exotic huggingface dataset:
ארצו (נפה)

נפת אָרֶ֫צוֹ (באיטלקית: Provincia di Arezzo) היא נפה במחוז טוסקנה שבאיטליה. היא משתרעת על שטח של 3,232 קמ"ר, ובשנת 2004 התגוררו בה 323,288 נפש. בירתה של הנפה בעיר ארצו. הנפה גובלת בנפת פורלי-צ'זנה במחוז אמיליה-רומאניה בצפון, בנפת פזארו אה אורבינו במחוז מארקה בצפון-מזרח, בנפת פרוג'ה במחוז אומבריה במזרח, בנפת סיינה במחוז טוסקנה בדרום-מערב ובנפת פירנצה במחוז טוסקנה בצפון-מערב. מדיה וקבצים בנושא ארצו בוויקישיתוף אתר האינטרנט הרשמי של ארצו (באיטלקית) ערך זה הוא קצרמר בנושא גאוגרפיה של איטליה. אתם מוזמנים לתרום לוויקיפדיה ולהרחיב אותו.
פירנצה (נפה)

נפת פירנצה (באיטלקית: Provincia di Firenze) היא נפה במחוז טוסקנה שבאיטליה. היא משתרעת על שטח של 3,514 קמ"ר, ובשנת 2004 התגוררו בה 933,860 נפש. בירתה של הנפה בעיר פירנצה. הנפה גובלת בנפת בולוניה ובנפת רוונה ובנפת פורלי-צ'זנה במחוז אמיליה-רומאניה בצפון ובמזרח, בנפת ארצו במחוז טוסקנה בדרום-מזרח, בנפת סיינה במחוז טוסקנה בדרום, בנפת פיזה ובנפת לוקה ובנפת פיסטויה ובנפת פראטו במחוז טוסקנה במערב. מדיה וקבצים בנושא פירנצה בוויקישיתוף אתר האינטרנט הרשמי של פירנצה (באיטלקית) ערך זה הוא קצרמר בנושא גאוגרפיה של איטליה ובנושא היסטוריה. אתם מוזמנים לתרום לוויקיפדיה ולהרחיב אותו.
מאזנות

מאזנות (באנגלית: Ailerons) הן משטחי היגוי נעים הממוקמים בשפת הזרימה (הפרופיל האחורי) של כנפי כלי טיס בעלי כנף קבועה כמו מטוסים ודאונים. באמצעות המאזנות ניתן לשלוט על הגלגול של המטוס. לרוב עבור תמרון גלגול מאזנת בכנף אחת יורדת והמאזנת בכנף השנייה עולה. הסיבה לכך היא שכאשר מאזנת אחת יורדת היא מגדילה את כוח העילוי וגורמת לכנף שלה לעלות למעלה, בעוד שכשהמאזנת השנייה עולה היא מפחיתה את כוח העילוי וגורמת לכנף שלה לרדת למטה, דבר היוצר מומנט גלגול סביב ציר האורך של המטוס. המילה Aileron באנגלית משמעה בצרפתית "כנף קטנה". המאזנות גורמות לתופעת לוואי בלתי רצויה של סבסוב נגדי - מומנט סבסוב לכיוון המנוגד לסיבוב שנוצר על ידי המאזנות. במילים אחרות, שימוש במאזנות לצורך גלגול המטוס לצד ימין יצור תנועת סבסוב לצד שמאל. הסבסוב הנגדי נגרם על ידי הכוחות החזיתיים או האחוריים המופעלים על קצות הכנפיים. על הכנף העולה נוצר וקטור עילוי עם נטייה אחורה שיוצר אלמנט של כוח אחורי ועל הכנף היורדת מופעל וקטור עילוי עם נטייה קדימה שיוצר אלמנט של כוח קדמי. סבסוב נגדי נגרם לעיתים קרובות גם כתוצאה של הפרשי כוח הגרר הנוצר בין המאזנת היורדת למאזנת העולה. ניתן לפצות בצורה יעילה על הסבסוב הנגדי על ידי שימוש בהגה הכיוון (rudder), שיוצר כוח צידי על המיצב האנכי (זנב) אשר יוצר מומנט סבסוב נגדי לצד השני. שיטה נוספת היא שימוש במאזנות דיפרנציאליות, במקרה זה המאזנת היורדת יורדת ביחס קטן יותר מאשר העלייה של המאזנת העולה. המאזנות יכולות להשתמש בשילוב של שיטות אלה. במטוסים כבדים כדוגמת הבואינג 747, בואינג 767, בואינג 777, בואינג 787 ומטוסי האיירבוס הראשונים נעשה שימוש בשני זוגות של מאזנות למטרה זו, זוג אחד בחלק הקיצוני של הכנף וזוג אחד של מאזנות קטנות יותר בין המדפים בכנף. במהירות גבוהה (לרוב מעל 250 קשר) המאזנות הפנימיות בלבד נעות, וכך מקטינות את מומנט הסבסוב שנוצר, ואילו המאזנות החיצוניות "ננעלות". במהירויות קטנות יותר, כמו בנחיתה, שני זוגות המאזנות נעים במקביל. הטייס שולט על המאזנות על ידי סיבוב או הזזת מוט ההיגוי לצדדים ימינה או שמאלה. כאשר הטייס מזיז את מוט ההיגוי ימינה המאזנת בכנף הימנית עולה ובכנף השמאלית יורדת והמטוס מתגלגל (סביב ציר האורך) לצד ימין (הכנף הימנית יורדת והשמאלית עולה) וכך להפך. שילוב של המאזנות עם המדפים (Flaperon). משטח יחיד בכל כנף משרת את שתי המטרות: בשימוש כמאזנות, המשטחים נעים בנפרד לכיוונים מנוגדים. בשימוש כמדפים, שני המשטחים נעים יחדיו למטה, במקרה כזה נשאר עדיין מרווח תנועה כדי שהמשטחים עדיין יוכלו לשמש כמאזנות. צורה נוספת לשליטה על הגלגול היא שילוב של המאזנות עם הספוילרים (Spoileron). במטוסים בעלי כנף בצורת דלתא (כמו הקונקורד וה־F-117) משלבים את המאזנות עם הגה הגובה (Elevators) לשליטה על הגלגול ועל העלרוד (מכונה באנגלית: Elevon). במספר מטוסי קרב מודרניים משתמשים בהגאי גובה הפועלים בצורה הפרשית (אחד נגד השני) בשביל לסייע בגלגול במהירות גבוהה (Taileron). במטוס הבואינג 787, המאזנות הפנימיות וגם החיצוניות הן שילוב של Flaperon ו-Spoileron, כלומר בעת הורדת המדפים המאזנות יורדות מעט ביחד איתם, ובעת פתיחת הספוילרים בנחיתה המאזנות עולות למעלה יחד עם הספוילרים. ספוילר (תעופה) מדף (תעופה) מעצור אוויר כנף (תעופה) מדיה וקבצים בנושא מאזנות בוויקישיתוף מאמר לגבי מאזנות ממרכז המחקר גלן של נאס"א עם הדמיית ג'אווה. מאזנות, באתר אנציקלופדיה בריטניקה (באנגלית)
אגם עובדיה

אגם עובדיה היה אגם מים מתוקים בבקעת הירדן, שקדם לימת הלשון. בקעת הירדן נמצאת בחלקו הצפוני של הבקע הסורי-אפריקני. לשון ים שחדרה מן הים התיכון דרך עמק יזרעאל אל הבקעה השקיעה מלח, גיר וגבס בכמות גדולה. בתקופת הפלייסטוקן הפכה בקעת הירדן לאזור ניקוז נפרד מן הים התיכון. הניתוק חל עקב פעילות טקטונית שגרמה לנסיגת פני הים ולהתעוררות געשית ברמת הגולן, בגליל ובעמק יזרעאל. פעילות טקטונית זו גרמה גם להתרוממות משני צדי הבקעה שבעקבותיה חלה "שביית נחלים" - נחלים ונהרות שזרמו קודם לכן מערבה לים התיכון או מזרחה למפרץ הפרסי, שינו את כיוון זרימתם והחלו זורמים אל הבקעה. מאחר שבשלב זה נקטע הקשר אל הים התיכון, נותר בבקעה אגם שמימיו היו מתוקים - אגם עובדיה. שריד לאגם עובדיה היא תצורת עובדיה - המכילה גיר אגמי, חרסית, קרקע וחצץ - שנחשפה בשולי בקעת כנרות בפתחו של נחל יבנאל ליד הכפר הערבי עובדיה, ומכאן שמו. ערך מורחב – ימת הלשון האקלים השתנה והפך לח יותר, והנחלים הזורמים אל האגם השקיעו בו מלחים נוספים. עקב כך נוצר אגם מלוח גדול שהשתרע מן הכנרת של ימינו עד חצבה - ימת הלשון. לפני כ-15,000 שנה הצטמקה ימת הלשון והותירה שני שרידים: הכנרת - אגם המים המתוקים הגדול ביותר בארץ ישראל והימה המתוקה (הגלויה) הנמוכה ביותר בעולם. ים המלח - ימה מלוחה וסגורה במרכזה של ארץ ישראל, מזרחית למדבר יהודה. חופיו הם המקום היבשתי הנמוך ביותר בעולם ונמדד בו הלחץ האטמוספירי הגבוה בעולם. ים המלח הוא מקווה המים בעל שיעור המליחות השלישי בגודלו (אחרי אגם דון חואן באנטארקטיקה ואגם עסל בג'יבוטי). גאולוגיה של הכנרת, אתר מנהלת הכנרת
אמריקנה

אמריקנה הוא מושג המתייחס, בפירושו הרחב ביותר, למכלול הדברים (גשמיים או מופשטים) המזוהים באופן מובהק ובלעדי עם ארצות הברית (ולעיתים גם קנדה), תרבותה, מאפייניה הפיזיים וההיסטוריה שלה. בפירוש המקובל מדובר על תרבות המזוהה באופן חד-ערכי עם ארצות הברית של אמריקה. המושג נפוץ כיום בעיקר בתחומי האומנות והלימודים האמריקאים ויכולים להיות לו פירושים שונים התלויים בהקשר. בין היתר, ההגדרות השונות למושג כללו או כוללות: תוצרי ארצות הברית כגון ספרים, סרטים, מפות ותמונות. אומנות שנעשתה בארצות הברית או שנעשתה מחוץ לה העוסקת בארצות הברית. תרבות פופולרית של ארצות הברית. גל במוזיקת הפולק האמריקאית. דוגמאות לדברים הנחשבים כחלק מהאמריקנה: האמפייר סטייט בילדינג מערבונים הבהלה לזהב (קליפורניה) בייסבול ופוטבול אכילת תרנגול הודו בחג ההודיה אלביס גשר שער הזהב מארק טוויין המבורגר הבית הלבן סופרמן ג'אז הוליווד פסל החירות ברוס ספרינגסטין אמריקניזם מדיה וקבצים בנושא אמריקנה בוויקישיתוף
מוזיאון הכיבוש הסובייטי (טביליסי)

מוזיאון הכיבוש הסובייטי (בגאורגית: საბჭოთა ოკუპაციის მუზეუმი) הוא מוזיאון להיסטוריה, בטביליסי בירת גאורגיה, המתעד את שבעת העשורים בהם שלטו הסובייטים בגאורגיה, בין השנים 1921-1991, ומוקדשים לקורבנות הדיכוי הסובייטי של אותה תקופה. המוזיאון נוסד ב-26 במאי 2006. המוזיאון ממוקם בשדרה הראשית של טביליסי, שדרות רוסתוולי, ומנוהל כחלק מהמוזיאון הלאומי הגאורגי. המוזיאון הוא השלישי מסוגו בכל רחבי המדינות הפוסט-סובייטיות, והקמתו הייתה, לפחות חלקית, בהשראת המוזיאונים הקודמים מסוגו שהוקמו בטאלין ובריגה. הפתיחה הרשמית של המוזיאון חלה ביום העצמאות הגאורגי, ב-26 במאי 2006. המימון הראשוני ניתן על ידי קרן נשיאותית, המפקחת על תקציב המוזיאון ישירות. שטח התצוגה הוא 700 מ"ר ומספר הפריטים המוצגים הוא מעל ל-3,000. המוזיאון מציג מסמכים ארכיוניים תמונות וקטעי ווידאו המתייחסים לתקופת הרפובליקה קצרת המועד של גאורגיה, בשנים 1918-1921, ועד לדיכוי הסובייטי בעצרת התמיכה בדמוקרטיה של שנת 1989 ועד להצהרת העצמאות הגאורגית בשנת 1991. מוצגים נוספים כוללים פרוטוקולים של חקירות דיסידנטים, צווי הוצאות להורג ותווי הגליה, תיקים אישיים של עצורים ואביזרי עצירים מתאי המעצר. כמו כן כולל המוזיאון את ארכיון הק.ג.ב. בגאורגיה וארכיון המפלגה הקומוניסטית בגאורגיה, ששרד לאחר שהוצא מגאורגיה עם התפוררות ברית המועצות. המאגר, שסופק על ידי ארגונים ציבוריים וצאצאי הדיסידנטים מאותה תקופה, כולל מסמכים וחומר ויזואלי. המוזיאון מוציא לאור אוספים תמטיים בקביעות ומזמין היסטוריונים כדי לעביר הרצאות לקהל הרחב על ההיסטוריה של גאורגיה במאה ה-20. הסימבוליזם והעיתוי של פתיחת המוזיאון הרגיז מספר פוליטיקאים ברוסיה, שגינתה את פתיחתו וכינתה אותו "תעמולה לאומנית מוחלטת". נשיא רוסיה, ולדימיר פוטין, התלונן בפני הנשיא הגאורגי, מיכאיל סאקשווילי, בעת פגישתם בסנקט פטרבורג ביוני 2006, כשהוא מצביע על כך שרבים ממנהיגי ברית המועצות, כמו יוסיף סטלין ולברנטי בריה, היו ממוצא גאורגי. על פי אחד מהמקורות הציע הנשיא הגאורגי בתגובה לפתוח במוסקבה "מוזאון הכיבוש הגאורגי". מכל מקום התגובה הרשמית הייתה כי פתיחת המוזיאון לא כוונה כנגד רוסיה של היום אלא כנגד השלטון הסובייטי. במרץ 2007, ביקר נשיא אוקראינה, ויקטור יושצ'נקו, שהציע באותו מעמד לפתוח מוזיאון דומה באוקראינה. בסוף מאי של אותה שנה נפתח מוזיאון הכיבוש הסובייטי בקייב. אתר האינטרנט הרשמי של מוזיאון הכיבוש הסובייטי ‏מוזאון הכיבוש הסובייטי נפתח בטביליסי, באתר הרשמי של נשיא גאורגיה, 26.5.2006, (באנגלית) גאורגיה: חגיגות יום העצמאות ופתיחת מוזאון הכיבוש הסובייטי, באתר www.regnum.ru, ‏26.5.2006, (באנגלית) ‏המוזיאון הלאומי הגיאורגי. מוזאון הכיבוש הסובייטי באתר המוזאונים של גאורגיה, (באנגלית) מליק קיילן, מצבת זיכרון לטרור, וול סטריט ז'ורנל, 4.9.2007, (באנגלית) ‏יחסי רוסיה-גאורגיה בתקופת השפל של כל הזמנים, המוסד הבינלאומי למחקרים אסטרטגיים, 18.7.2006, (באנגלית) ד. צנדזה, מוזיאון הכיבוש הסובייטי (1921-1991), ארכיב מנהלת משרד הפנים הגאורגי, תצוגה ויזואלית עם הסברים בגאורגית. ‏המנהיג הגאורגי משבח את הקשרים עם אוקראינה, אופטימי לגבי ההצטרפות לנאטו, אתר משרד החוץ הגאורגי, 1.3.2007, (באנגלית) ‏הנשיא יושצ'נקו מבקר במוזיאון הכיבוש הסובייטי בטביליסי, באתר www.nrcu.gov, (באנגלית)
מוזיאון הכיבוש הסובייטי

האם התכוונתם ל... מוזיאון הכיבוש הסובייטי (טאלין) – מוזיאון להיסטוריה בטאלין על תקופת השלטון הסובייטי באסטוניה מוזיאון הכיבוש הסובייטי (ריגה) – מוזיאון להיסטוריה בריגה על תקופת השלטון הסובייטי בלטביה מוזיאון הכיבוש הסובייטי (טביליסי) – מוזיאון להיסטוריה בטביליסי על תקופת השלטון הסובייטי בגאורגיה. נפתח ב-26 במאי 2006 מוזיאון הכיבוש הסובייטי (קייב) – מוזיאון להיסטוריה בקייב על תקופת השלטון הסובייטי באוקראינה. נפתח ב-30 במאי 2007
מייקל טרי

מייקל טרי (באנגלית: Michael Tree;‏ 19 בפברואר 1934, ניוארק, ניו ג'רזי – 30 במרץ 2018) היה ויולן יהודי-אמריקאי. לימודיו העיקריים של מייקל טרי התנהלו במכון קרטיס למוזיקה בפילדלפיה, ומורו לכינור ולויולה היה אפרם צימבליסט. בגיל 20 הופיע לראשונה ברסיטל בקרנגי הול בניו יורק ואחר כסולן בכינור ובויולה עם תזמורות חשובות, ביניהן: תזמורת פילדלפיה, תזמורת בולטימור, התזמורת הפילהרמונית של לוס אנג'לס והתזמורת הסימפונית של ניו ג'רזי. כחבר מייסד בשלישיית מרלבורו וברביעיית גוארנרי, הופיע ברחבי העולם והקליט יותר מ-80 יצירות מוזיקה קאמרית. בין אלה בולטות עשר רביעיות וחמישיות פסנתר עם ארתור רובינשטיין. טרי היה חבר בסגל המורים של מכון קרטיס למוזיקה, הקונסרבטוריון למוזיקה של בארד קולג', בית הספר מנהטן למוזיקה, בית הספר למוזיקה של אוניברסיטת מרילנד ואוניברסיטת רטגרס. הוא הופיע דרך קבע בבית הספר למוזיקה ופסטיבל מרלבורו. טרי ניגן בויולה מסביבות 1750 של דומניקוס בוזאן מוונציה, איטליה ובוויולות מתוצרת בונה הכינורות המודרני, הירושי איצוקה היפני. אלה הן ההקלטות של מייקל טרי, נוסף להקלטות המוזיקה הקאמרית עם רביעיית גוארנרי: בטהובן, סרנדה לחליל, כינור וויולה עם יוג'יניה ופנחס צוקרמן (קולומביה) בולקום, "יבוא הערב" עם בניטה ואלנטה וסינתיה ריין (סנטאור) ברהמס, סונאטות לוויולה עם ריצ'רד גוד (נונסאץ') (1981) ברהמס, שלישיית קרן עם מיירון בלום ורודולף סרקין (סוני קלאסיקל) ברהמס, חמישיית ויולה בסול מז'ור עם אייזק שטרן, צ'ו-ליאנג לין, חיימה לארדו ויו-יו מה ברהמס, שישיות מיתרים עם אייזק שטרן, צ'ו-ליאנג לין, חיימה לארדו, יו-יו מה ושרון רובינזון (סוני) מנדלסון, שמינייה עם חיימה לארדו, אלכסנדר שניידר, ארנולד שטיינהארדט, ג'ון דאלי, סמיואל רודז, לסלי פרנס ודייוויד סויר. מוצרט, דואטים לכינור וויולה עם הכנרת טושייה אטו (נונסאץ') מוצרט, קונצ'רטנטה עם חיימה לארדו, כינור ובניצוח אלכסנדר שניידר על תזמורת פסטיבל מרלבורו (קולומביה) שמידט, חמישיית פסנתר עם לאון פליישר (פסנתר), ג'ואל סמירנוף, ג'וזף סילברסטיין ויו-יו מה. (סוני קלאסיקל) מדיה וקבצים בנושא מייקל טרי בוויקישיתוף מייקל טרי, במסד הנתונים הקולנועיים IMDb (באנגלית) מייקל טרי, באתר AllMusic (באנגלית) מייקל טרי, באתר MusicBrainz (באנגלית) מייקל טרי, באתר Discogs (באנגלית) מייקל טרי, באתר Songkick (באנגלית) University of Maryland profile
באומגרטן

האם התכוונתם ל... באומגרטן (בכתיב לועזי: Baumgarten) הוא שם משפחה יהודי-אירופאי שמקורו בגרמנית ומשמעותו היא "גינת העץ". מקומות באומגרטן, גרמניה – עיירה בגרמניה (אנ') באומגרטן, בורגנלנד – עיירה במחוז מטרסבורג באוסטריה (אנ') שם משפחה גרמני אלכסנדר גוטליב באומגרטן – פילוסוף גרמני דניאל באומגרטן – משורר ישראלי הרמן באומגרטן – היסטוריון ופובליציסט פוליטי גרמני (אנ') יוסף אלימלך באומגרטן – רב וחוקר יהודי-אמריקאי. מחוקרי מגילות מדבר יהודה מרטין באומגרטן – מזרחן (אנ') גרמני עמנואל מנדל באומגרטן – סופר ועיתונאי עברי גרמני פריץ באומגרטן – כדורגלן גרמני (אנ') קונרד באומגרטן – דמות במחזה וילהלם טל (אנ'), (אנ') פרנץ פרדיננד באומגרטן – אסתטיקן הונגרי-יהודי, מבקר אמנות, מייסד הפרס הספרותי, פרס באומגרטן איזידור באומגרטן – עורך דין יהודי-הונגרי שאנדור באומגרטן – אדריכל יהודי-הונגרי שונות פרס באומגרטן – פרס לספרות שהוענק בהונגריה בשנים 1929-1949
סיכון כפול

סיכון כפול (באנגלית: double jeopardy) הוא מצב משפטי בו אדם מועמד פעמיים לדין על אותה עבירה תוך קיום מערך עובדות זהה; במקומות רבים בעולם מצב זה אסור על פי כללי המשפט הפרוצדורלי – כלומר, אין להעמיד אדם למשפט פלילי בגין אותה עבירה יותר מפעם אחת. זוהי זכות העומדת לצדו של הנאשם, ונחשבת לחלק ממטריית ההליך הנאות. עקרון הסיכון הכפול מקורו, בין השאר, בדוקטרינת מעשה בית דין, שעיקרה איסור שינוי תוצאתו של עניין שכבר נדון. בארצות הברית, הזכות להגנה מפני סיכון כפול מובטחת לכול בתיקון החמישי לחוקה: למן 1969 כלל זה תקף גם למשפטים הנערכים בבתי משפט של מדינות ארצות הברית ולא רק לבתי משפט פדרליים. "No person shall ... be subject for the same offence to be twice put in jeopardy of life or limb ..." "לא תרחף על אדם פעמיים סכנה לחייו או לגופו בגין אותה עבירה..." סיכון כפול עומד במרכז עלילת המותחן שובר הקופות "סיכון כפול" משנת 1999. ארצות נוספות בהן קיים איסור חוקתי, בין אם מלא או חלקי, על סיכון כפול הן קנדה, הודו ומקסיקו. בישראל מוסדר עקרון הסיכון הכפול באופן חלקי בלבד, בסעיף 5 לחוק סדר הדין הפלילי (נוסח משולב), התשמ"ב-1982: "אין דנים אדם על מעשה שזוכה או הורשע קודם לכן בשל עבירה שבו; אולם אם גרם המעשה למותו של אדם, דנים אותו על כך אף אם הורשע קודם לכן בשל עבירה אחרת שבאותו מעשה; "הרשעה", לעניין סעיף זה – לרבות העמדה למבחן ללא הרשעה תחילה". הוראת חוק זה מאמצת את עקרון הסיכון הכפול באופן חלקי, שכן היא דורשת מצב בו המשפט הראשון הסתיים בזיכוי או בהרשעה. אם נפסק הדיון הראשון בשלב מוקדם יותר, לא תעמוד ההגנה לנאשם, דהיינו, שההגנה לפי סעיף זה היא חלקית ומתמצית בטענה "כבר זוכיתי/הורשעתי". העיקרון הכללי של הגנת "כבר נשפטתי", דהיינו "הועמדתי לדין", ללא קשר לתוצאות המשפט ואופן סיומו, טרם התקבל בפסיקה הישראלית, אך זו איננה שוללת את האפשרות להעלותה. אדרבא, בכל הפעמים שהטענה הועלתה היא נדונה ונדחתה לגופו של עניין. Sigler, Jay (1969). Double jeopardy; the development of a legal and social policy. Cornell University Press [1969] על סדר הדין בפלילים, יעקב קדמי, חלק שני (ספר ראשון), 1998, עמ' 818 סיכון כפול, באתר אנציקלופדיה בריטניקה (באנגלית) Res judicata - Wikipedia, the free encyclopedia Bill of Rights חוק סדר הדין הפלילי - ויקיטקסט בע"פ 250/77 קרישנסקי, ל"ב (1), 94 בדנ"פ 532/93 מנינג, מ"ז (4), 33 [אנגלית] ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
ישיבת תורה ודעת

ישיבת תורה ודעת (או מתיבתא תורה ודעת) היא ישיבה חרדית הנמצאת בשכונת קנסינגטון שבברוקלין, ניו יורק, ארצות הברית. הישיבה הוקמה בשנת 1917 על ידי בנימין וילהלם, לואיס דרשוביץ וזאב גולד, ופעלה בתחילתה כבית ספר יסודי. הרב גולד נבחר לכהן כנשיא הישיבה והוא שבחר את שמה: "ישיבת תורה ודעת", כשם ישיבתו של הרב יצחק יעקב ריינס בלידא, שבה למד בצעירותו. בראשיתה התנהלה הישיבה ברוחה של תנועת תורה עם דרך ארץ, בהמשך הפכה לישיבה חרדית. לאחר מספר שנים נקרא הרב שרגא פייבל מנדלוביץ' לכהן כמנהל הישיבה. תחת ניהולו הוקמה "מתיבתא", מסגרת לגילאי תיכון. בשלב מאוחר יותר הקים הרב מנדלוביץ' גם ישיבה גבוהה, לבוגרי המתיבתא ולמסיימי מסגרות חינוך על-יסודי אחרות. במשך השנים כיהנו בראשות הישיבה הרב יעקב קנטרוביץ (למשך כשנה), הרב שלמה היימן, הרב ראובן גרוזובסקי, הרב אליהו חזן, הרב גדליה שור, הרב יעקב קמינצקי, הרב ראובן פיין, הרב אברהם יעקב פאם והרב ישראל בלסקי. ראשי הישיבה כיום הם הרב יצחק ליכטנשטיין (בנו של הרב אהרן ליכטנשטיין), הרב יוסף סביצקי והרב ישראל רייזמן. אתר האינטרנט הרשמי של ישיבת תורה ודעת (באנגלית) סקירה על תהליך היווצרותן של הישיבות בארצות הברית, כולל ישיבת תורה ודעת, באתר "דעת". ישיבה ומתיבתא תורה ודעת (ברוקלין, ניו יורק), דף שער בספרייה הלאומית
משה הירש (עסקן ספורט)

משה הירש (1944 – 24 בנובמבר 2002) היה ספורטאי ועסקן ספורט ישראלי, יושב ראש אגודת מכבי חיפה ויושב ראש איגוד השחייה בישראל. הירש עלה לארץ ב-15 בדצמבר 1948 מבולגריה. היה שחקן קבוצת הנוער של מכבי חיפה בכדורגל. יזם והקים את גביע חיפה הבינלאומי בשחייה. כיו"ר מחלקת השחייה (איגוד השחייה בישראל) במכבי חיפה טיפח בין היתר את השחיינים: איתן אורבך ואניה גוסטומלסקי. בין השנים 1994–1999 היה יו"ר אגודת מכבי חיפה, במסגרת תפקיד זה היה אחראי על מעל עשר מחלקות ספורט של מכבי. בין השנים 1999–2002, שימש כגזבר ומ"מ יו"ר האגודה. בנובמבר 2000 הוא התמנה לתפקיד יו"ר איגוד השחייה בישראל. בנו, ערן הירש, היה אלוף ושיאן ישראל בשחייה. ב-24 בנובמבר 2002 נפטר מדום לב. ynet, נפטר משה הירש, יו"ר איגוד השחייה, באתר ynet, 25 בנובמבר 2002 אסף מדיני, יו"ר איגוד השחייה: "אין תוצאות בלי כסף", באתר ynet, 15 בנובמבר 2000
סרגיי פון פריימן

סרגיי פון פריימן (באנגלית: Sergey von Freymann, ברוסית: Сергей фон Фрайман,‏ 7 במאי 1882 – דצמבר 1946), היה שחמטאי רוסי-אוזבקי. פרק זה לוקה בחסר. אנא תרמו לוויקיפדיה והשלימו אותו. פון פריימן הגיע למקום השני בתחרות סנקט פטרבורג בשנת 1906, והפסיד לשמעון אלאפין. ב־1907 חלק את מקום 6–7 בתחרות סנקט פטרסבורג שבה זכה אז'ן זנוסקו-בורובסקי. באותה שנה הגיע למקום החמישי בתחרות לודז', אליפות רוסיה החמישית, בה זכה עקיבא רובינשטיין. בשנת 1907/08 ניצח פון פריימן בתחרות סנקט פטרסבורג. ב־1908 חלק את המקום הראשון עם קארל וילהלם רוזנקרנץ בתחרות סנקט פטרסבורג. ב־1909 הגיע למקום ה-18 בתחרות לזכרו של מיכאל צ'יגורין שהתקיימה בסנקט פטרסבורג (ניצחו: אלוף העולם עמנואל לסקר ועקיבא רובינשטיין). ב־1909 חלק פון פריימן מקום שני-שלישי עם אברהם רבינוביץ באליפות רוסיה השישית שהתקיימה בווילנה. (ניצח: עקיבא רובינשטיין). ב־1910 חלק מקום 1-3 עם לבדייב וגריגורי לבנפיש בתחרות סנקט פטרסבורג. ב־1911 חלק מקום 2-5 בתחרות קלן, בה ניצח משה לובצקי. באותה שנה חלק מקום 3-4 עם גריגורי לבנפיש בתחרות סנקט פטרסבורג, הקדימו אותו פיודור דוס-חוטימירסקי ואז'ן זנוסקו-בורובסקי. ב־1911 פון פריימן ניצח בדו-קרב שקיים עם אז'ן זנוסקו-בורובסקי+5 -3 =10 (+ ניצחונות – הפסדים = תוצאות תיקו). ב־1912 חלק פון פריימן מקום 6-7 בתחרות אופטיה (ניצח: רודולף שפילמן), הגיע למקום השמיני באליפות רוסיה השביעית שהתקיימה בווילנה (ניצח: עקיבא רובינשטיין). ב־1913/14 חלק מקום ראשון-שני עם פטר רומנובסקי בתחרות סנקט פטרסבורג. ב־1914 הגיע למקום ה-12 באליפות רוסיה השמינית שהתקיימה בסנקט פטרסבורג (ניצחו: אלכסנדר אלכין ואהרון נימצוביץ'). לאחר מלחמת העולם הראשונה השתתף פון פריימן באליפויות ברית המועצות ואליפויות של הרפובליקות הסובייטית במרכז אסיה. בסוף שנות ה-20 עבר פון פריימן מרוסיה לאוזבקיסטן. ב־1924 חלק מקום 16-17 באליפות השלישית של ברית המועצות שהתקיימה במוסקבה (ניצח: יפים בוגוליובוב). ב־1925 הגיע למקום ה-19 באליפות הרביעית של ברית המועצות שהתקיימה בלנינגרד (ניצח: יפים בוגוליובוב). באותה שנה סיים פון פריימן בתיקו דו-קרב מול פיודור דוס-חוטימירסקי +5 -5 =0. ב־1927 חלק מקום 10-12 באליפות החמישית של ברית המועצות שהתקיימה במוסקבה (ניצחו: פדור בוגאטירצ'וק ופטר רומנובסקי), בתחרות זו ניצח פון פריימן את מיכאל בוטביניק וסיים בתיקו את משחקו מול פדור בוגאטירצ'וק). באותה שנה חלק מקום ראשון עם רודנב באליפות מרכז אסיה. ב־1928 ניצח פון פריימן באליפות השנייה של טורקמניסטן. ב־1929 סיים שני באליפות השישית של ברית המועצות שהתקיימה באודסה. ב־1930 הגיע למקום השישי בתחרות טיפליס (ניצח: וסיולוד ראוזר). ב־1931 הגיע פון פריימן למקום השישי באליפות אוזבקיסטן השנייה (ניצח: פיודור דוס-חוטימירסקי). פון פריימן זכה ארבע פעמים באליפות אוזבקיסטן, בשנים (1932, 1934, 1935, 1937). ב־1933 חלק מקום 16-17 באליפות השמינית של ברית המועצות שהתקיימה בלנינגרד (ניצח: מיכאל בוטביניק). ב־1934 ניצח באליפות מרכז אסיה שהתקיימה בטשקנט. ב־1934/35 הגיע למקום ה-20 באליפות התשיעית של ברית המועצות שהתקיימה בלנינגרד (ניצחו: גריגורי לבנפיש ואברהם רבינוביץ). ב־1935 ניצח פון פריימן בתחרות אלמה-אטה (האליפות השנייה של קזחסטן). ב־1937 חלק מקום 1-2 עם סקריפקין באליפות קירגיזיה. ב־1938 חלק מקום 13-17 בשלב חצי גמר אליפות ברית המועצות. לאחר מלחמת העולם השנייה הגיע פון פריימן למקום הרביעי באליפות אוזבקיסטן העשירית ב־1945/46. המנצח בתחרות זו היה עבדולהיב. מדיה וקבצים בנושא סרגיי פון פריימן בוויקישיתוף סרגיי פון פריימן, באתר צ'סגיימס (באנגלית) נתונים על פון פריימן ,
הוברטוס

הוברטוס הקדוש (נולד בין השנים 656 ל-658 – מת ב-30 במאי 727 או 728) הוא קדוש נוצרי. הוא קרוי "השליח לארדנים" והיה הבישוף הראשון של העיר לייז' בבלגיה של ימינו והבישוף של העיר מאסטריכט בהולנד. על-פי האמונה הנוצרית הקאתולית, הוברטוס הוא הקדוש המגן של הציידים, המתמטיקאים, האופטיקאים ועובדי המתכת ונחשב למסייע לסובלים מכלבת. בתקופת ימי הביניים היה פולחן הוברטוס הקדוש נפוץ מאוד. עם זאת, בימינו הוא מפורסם בעיקר מכיוון שמותג הליקר "יגרמייסטר" קרוי על שמו ועל שם האגדה שנקשרה בשמו (אשר לעיתים גם מסופרת על אאוסטתיוס הקדוש). הוברטוס הקדוש נולד ככל הנראה בטולוז שבצרפת. על פי האגדה, הוא השתתף בדו-קרב, שלאחריו זכה בליבה של בת אצולה מקומית. לאחר שנפטרה הפך לנזיר. במהלך תקופת פרישותו, הלך לצוד ביער וראה מולו אייל. הוא התכוון לצוד את האיל, אך לפתע ראה בין קרניו את סימן הצלב ותחת זאת, החל להתפלל ולספר על ההתגלות האלוהית שחווה. לשמו הודבק הכינוי "אדון הציידים" (ובגרמנית: Jägermeister). הליקר הנודע "ייגרמייסטר" נושא את דיוקן האייל עם הצלב בין קרניו, ואת כינויו של הוברטוס הקדוש. הוברטוס מת בטרבורן, ליד בריסל של ימינו. האסטרואיד 260 Huberta (אנ') שהתגלה על ידי יוהאן פאליזה, נקרא על שמו.
גרוסטו (נפה)

נפת גרוסטו (באיטלקית: Provincia di Grosseto) היא נפה במחוז טוסקנה שבאיטליה. היא משתרעת על שטח של 4,504 קמ"ר, ובשנת 2013 התגוררו בה 225,098 נפש. בירתה של הנפה בעיר גרוסטו. הנפה גובלת בנפת ליבורנו ובנפת פיזה במחוז טוסקנה בצפון-מערב, בנפת סיינה במחוז טוסקנה בצפון ובמזרח, בנפת ויטרבו במחוז לאציו בדרום-מזרח ובים הטירני במערב. מדיה וקבצים בנושא גרוסטו בוויקישיתוף אתר האינטרנט הרשמי של גרוסטו ערך זה הוא קצרמר בנושא גאוגרפיה של איטליה. אתם מוזמנים לתרום לוויקיפדיה ולהרחיב אותו.
דורגלי

דורגלי (באיטלקית: Dorgali) היא עיר בנפת נואורו במחוז סרדיניה. העיר שוכנת בגובה של 400 מעל פני הים, כ-32 ק"מ מהעיר נואורו, בירת הנפה, בלב אזור ברבג'יה של נואורו ו-132 ק"מ מבירת האי קליארי. העיר מהווה מרכז תיירות חשוב במרכז האי. סביבות העיר כוללות אתרים ארכאולוגיים כמו מצבות הענקים, אתרי עניין גאולוגיים בהם סלעי בזלת וסלעי יסוד, צמחיית יער מגוונת בהרים מסביב לעיר ואתרים לספורט הררי. חלק מהעיר הוא עיירת נופש לחוף הים בשם "קלה גונונה" (Cala Gonone) הנחשבת לאתר חופשה קיצי חשוב. בעיר שני מוזיאונים לארכאולוגיה ולאומנות הקדרות. בעיר עצמה תעשיית מלאכת יד ותעשיות מזון: יינות, גבינות צאן, ושמן זית - תעשיות אלה פותחות את שעריהן בפני התיירים. מצבות הענקים הקדמונים בדרך לעיר קניון במרחבי היערות מסביב לעיר גבינות העיר אתר האינטרנט הרשמי של דורגלי מדיה וקבצים בנושא דורגלי בוויקישיתוף Soc.Cooperativa DORGALI PASTORI, אתר המחלבה Dorgali Pastori Sardegnia, cheese and dairy foods - אתר webshots - תמונות מהמחלבה: תהליך הייצור, הגיבון וסוגי הגבינות
בית הכנסת בשדרות וילשר

ק"ק בני ברית, הידוע בשמו הנפוץ בית כנסת בשדרות וילשר (באנגלית: Wilshire Boulevard Temple), הוא בית הכנסת הוותיק ביותר באזור לוס אנג'לס קליפורניה, ובו אחת מהקהילות הרפורמיות הידועות בארצות הברית. בית הכנסת הוקם על ידי הקהילה היהודית ב-1862 בפינת הרחובות טמפל וברודוויי. בתחילה התפללו בו במנהג פולין (נוסח אשכנז המזרחי) אך בשנות ה-80 של המאה ה-19 נעשה בהדרגה לרפורמי. ב-1929 עבר בית הכנסת למקומו הנוכחי בשדרות וילשר. Sam Hall Kaplan, L A Lost & Found: An Architectural History of Los Angeles, Hennessey & Ingalls, 2000 ISBN 978-0940512238 מדיה וקבצים בנושא בית הכנסת בשדרות וילשר בוויקישיתוף האתר הרשמי של בית הכנסת (באנגלית) שיקום של 150 מיליון דולר לבית הכנסת של הוליווד, באתר הארץ, 20 באוגוסט 2013 ערך זה הוא קצרמר בנושא בתי כנסת ובנושא ארצות הברית. אתם מוזמנים לתרום לוויקיפדיה ולהרחיב אותו.
מלכות צרפת

רשימת מלכוֹת צרפת היא רשימת נשות המונרכים הצרפתיים. בניגוד למספר מונרכיות אחרות, החוק הצרפתי דרש כי המלך המכהן יהיה זכר בכל גיל, וכך לא שלטה מעולם אישה בצרפת כמלכה מכהנת. מאז שנת 987, אז עלה לשלטון איג קאפה, מייסד השושלת הקאפטינגית, היו בצרפת 49 מלכות, שלוש קיסריות ובת זוג מלכותית אחת (מאדאם דה מנטנון, שנישאה בחשאיות למלך לואי הארבעה עשר). שתי מלכות צרפתיות, אינגבורג, נסיכת דנמרק ואן, דוכסית ברטאן, היו מלכות פעמיים. בין השנים 1285 ל-1328 אוחדו מלכויות צרפת ונווארה בשל נישואיה של ז'אן, המלכה השלטת של נווארה, לפיליפ הרביעי, מלך צרפת. כך כלותיה של ז'אן, שנישאו לשלושת בניה המלכים - לואי העשירי, פיליפ החמישי ושארל הרביעי, היו לא רק מלכות צרפת אלא גם מלכות נווארה. מלכות נווארה נפרדה מצרפת לאחר מותו של שארל הרביעי, והצטרפה אליה שוב עם עלייתו לשלטון של המלך אנרי הרביעי ועד לשנת 1791. מלכות צרפתיות רבות שימשו כעוצרות בשם בעליהן כאשר אלו לא שהו במדינה, או בשם ילדיהן עד שהגיעו לבגרות: מלכי צרפת מדיה וקבצים בנושא מלכות צרפת בוויקישיתוף